প্রধানমন্ত্রীর সঙ্গে সৌজন্য সাক্ষাৎ :প্রধানমন্ত্রীর প্রেস সচিব সাংবাদিকদের আরও জানান, প্রধানমন্ত্রীর সঙ্গে সাক্ষাতে সুষমা স্বরাজ তার ভাষায় বিপুলসংখ্যক শরণার্থীকে বাংলাদেশের বোঝা হিসেবেও আখ্যায়িত করেন এবং বলেন, বাংলাদেশ কতদিন এই ভার বহন করবে? এর স্থায়ী সমাধান অবশ্যই করতে হবে। স্থায়ী সমাধানের জন্য রাখাইনের আর্থসামাজিক উন্নয়নে আন্তর্জাতিক সম্প্রদায়ের ভূমিকার ওপরও জোর দেন ভারতের পররাষ্ট্রমন্ত্রী। সম্প্রতি মিয়ানমার সফরে গিয়ে আন্তর্জাতিক অঙ্গনে সুখ্যাতি ও ভাবমূর্তি যেন নষ্ট না হয়- অং সান সু চিকে ভারতের প্রধানমন্ত্রী নরেন্দ্র মোদির দেওয়া সেই পরামর্শের কথাও উল্লেখ করেন ভারতের পররাষ্ট্রমন্ত্রী। বিপন্ন রোহিঙ্গাতের আশ্রয় দেওয়ার জন্য প্রধানমন্ত্রী শেখ হাসিনার ভূয়সী প্রশংসাও করেন সুষমা স্বরাজ।